सा-सानजा रायजोनि मनिपुराव ‘कुकी नेशनेल लिबारेशन आर्मी’ नि उदाङै गुलि गावग्लुंनाय जाथाय। ‘कुकी नेशनेल लिबारेशन आर्मी’ नि उदाङै गुलि गावग्लुंनायाव मंगलबाराव 8 बोसोरनि गथ’साजों लोगोसे सा ब्रै थागिबि सुबुंनि जिउ खहा जानानै थाङो। बे जाथाया मनिपुरनि कांगपकपी जिल्लायाव जानानै थाङो। ‘कुकी नेशनेल लिबारेशन आर्मी’ सुंदयै केएनएलए आरो भारतनि रैखाथि बिफाननि गेजेराव गावलायनाय जुगुमलायनाय जायो। मोन्थिनो मोननाय बादिब्ला, केएनएलए नि सा ब्रै सोद्रोमाफोरखौ रैखाथि बिफाना गावथारनो हायो। मनिपुरनि गिबि मन्थ्रि एन बिरेन सिंह आ बे जाथायनि सायाव सरासनस्रा सुबुंनि जिउ गोमानायखौ लानानै सोंखारिदों।